Qozog‘istonda koronavirusning yangi Eta shtammi aniqlandi, Turkmaniston COVID-19 ga qarshi kurashga 46 mln dollar sarfladi. Markaziy Osiyo koronaxabarlari

Jons Hopkins universiteti ma’lumotlariga ko‘ra, dunyoda koronavirusga chalinganlar soni 229 564 046 kishini tashkil qilmoqda, shularning 4 709 294 nafari vafot etgan. Shuningdek, ayni paytgacha jahonda 5,972 milliard doza vaksina qo‘llanilgan.
Kasallanganlar soni bo‘yicha AQSh (42,4 million), Hindiston (33,5 million), Braziliya (21,2 million), Buyuk Britaniya (7,5 million) va Rossiya (7,2 million) eng oldinda bormoqda.

 Qozog‘iston
O‘zbekistonda 21-sentabr holatiga jami 18 755 587 doza vaksinadan foydalanilgan bo‘lib, ulardan 1-bosqichda emlanganlar 10 591 499 nafarni, 2-bosqichda emlanganlar 6 013 291 nafarni, 3-bosqichda emlanganlar 2 150 797 nafarni tashkil qildi. Shu kungacha to‘liq emlangan fuqarolar esa 3 842 737 nafarni tashkil qilmoqda.
Tojikistonda 20-sentabr holatiga voyaga yetgan (18 yosh va undan katta) aholining qariyb 40 foizi COVID-19 ga qarshi vaksina oldi. Sog‘liqni saqlash vazirligi ma’lumotlariga ko‘ra, jami 2 307 140 kishi yoki 39,6 foiz aholi emlangan. Vaksinaning ikkinchi dozasini 1 565 281 kishi olgan. Dushanbe shahrida kattalarning 99,6 foizi emlangan.
Dushanbeda 18 yoshdan katta fuqarolarni emlash 25-iyunda boshlangan. Aholini emlashda CoronaVac (Xitoy), AstraZeneca (Yevropa), Moderna, Pfizer (AQSh) va Sputnik V (Rossiya) vaksinalari qo‘llanilmoqda.
 Tojikistonda koronavirusga chalinish holatlari haqida rasman ma’lum qilindi. Avvalroq mamlakat COVID-19 ustidan g‘alaba qozonganini e’lon qilgandi
Qozog‘istonda esa koronavirusga qarshi emlanganlar soni 7,334 milliondan oshdi. SSV ma’lumotlariga ko‘ra, mamlakatda mahalliy QazVac vaksinasidan tashqari, “Sputnik V”, Hayat Vax, CoronaVac va Sinopharm vaksinalari ham qo‘llanilmoqda.
Qozog‘istonda aholini emlash 2021-yil 1-fevral kuni boshlangan edi.
Ayni paytgacha jami 19 millionlik aholining 7,334 millioni bitta, 6,201 millioni ikkita dozada emlangan.
 Qozog‘istonda mahalliy QazVac vaksinasi bilan emlash boshlandi, Fransiya karantindan chiqishni boshladi, COVID-vaksinatsiya tufayli rejali emlashlar keyinga qoldirildi. Koronaxabarlar
Qozog‘istonda koronavirusning “nigeriyacha” eta shtammi aniqlandi, u mamlakatning to‘rtta hududida aylanib yuribdi, deya xabar berdi mamlakat sog‘liqni saqlash vaziri Aleksey Soy.
SSV joriy yilning iyul-avgustida COVID-19 bilan kasallanganlardan olingan musbat laboratoriya namunalarini sekvenlash usuli bilan koronavirus infeksiyasini genetik tadqiq qildi. 96 ta namunani tahlil qilish natijasida Qozog‘istonda delta (“hindcha” — namunalarning 59,4 foizi), alfa (“britancha” — 25 foiz), “uxancha” (10,4 foiz) va eta (“nigeriyacha” — 5,2 foiz) shtammlari aylanib yurgani aniqlandi. “Nigeriyacha” shtamm to‘rtta hududda — Qarag‘anda, Mang‘istov va Pavlodar viloyatlarida hamda Nur-Sultonda topilgan.
Eta shtammi paydo bo‘lgani haqida 2020-yil dekabrida ma’lum bo‘lgan, ilk kasallanish holatlari Nigeriya va Buyuk Britaniyada qayd etilgan edi. JSST ma’lumotlariga ko‘ra, 15-sentabr holatiga dunyoning 77 ta mamlakatida Eta shtamm aniqlangan. JSST ushbu mutatsiyani “kuzatish” talab etiladigan variantlar qatoriga qo‘shadi.
Uning klinik belgilari alfa (“britancha”) va beta (“janubiy afrikacha”) shtammlarniki bilan bir xil bo‘lib, bular — yuqori harorat, yo‘tal, hid va ta’m bilish qobiliyatining yo‘qolishi, kasallikning ancha og‘ir kechishi va boshqalardir.
Infeksiyadan himoyalanish va kasalxonaga yotqizilishning oldini olish uchun SSV fuqarolarni emlanishga chaqirdi. Shuningdek, kasallanish xavfini kamaytirish uchun ehtiyot choralariga rioya qilib, niqob rejimi, ijtimoiy masofa va qo‘l gigiyenasi haqida unutmaslikka da’vat etdi.
 Germaniya va Shveysariyada koronavirusning “britancha” shtammi, Nigeriyada esa butunlay yangi mutatsiyasi aniqlandi
Qozog‘istonda 27-sentabrdan tantanali va oilaviy marosimlar, ma’rakalar, ziyofatlar, to‘ylar, yubileylar o‘tkazishga ruxsat berildi. Faqat ularning ishtirokchilari Ashyq dasturida “xavfsiz” statusiga ega bo‘lishi kerak.
Shuningdek, respublikada odamlarni ommaviy to‘plab konferensiyalar, forumlar, tomosha va boshqa tadbirlar, ko‘rgazmalar, ochiq havoda marafonlar, tomoshabinlar ishtirokida sport tadbirlarini o‘tkazishga, sport majmualari, diniy obyektlar va o‘yin klublari faoliyatiga ruxsat berildi.
Sog‘liqni saqlash vaziri Aleksey Soyning so‘zlariga ko‘ra, mamlakatda epidemiologik vaziyat barqarorlashmoqda, so‘nggi 2 hafta Ichida kasallanish va o‘lim darajasi 60 foizga pasaygan.
 Qozog‘istonda 28-avgustdan karantin yumshatiladi
BMT va rivojlanish bo‘yicha sheriklar Turkmanistonga shaylik va javob qaytarish milliy rejasi doirasidagi tadbirlar uchun 2,5 million dollar ajratgan. Bu haqda BMTning 17-sentabrda e’lon qilingan “Barqaror rivojlanish maqsadlariga erishish uchun umumiy intilish” hisobotida aytib o‘tilgan.
Ta’kidlanishicha, o‘tgan yili Turkmaniston hukumati koronavirus infeksiyasiga qarshi kurashga jami 46 million dollar sarflagan. Tegishli mablag‘ BMT ko‘magida ishlab chiqilgan o‘tkir yuqumli kasalliklarga shaylik va choralar ko‘rish rejasi doirasida ishlatilgan.
Ushbu mablag‘ning 2,5 million dollari BMT va Turkmanistonning rivojlanish bo‘yicha sheriklari tomonidan ajratilgan.
Tadbirlar doirasida sog‘liqni saqlash tizimining barcha darajalaridagi tibbiyot xodimlarining salohiyati mustahkamlangan, o‘tkir respirator kasalliklar, shu jumladan, koronavirus infeksiyasi haqidagi ma’lumotlarni boshqarish mexanizmi kuchaytirilgan.
Shuningdek, mablag‘ infeksiya profilaktikasi va unga qarshi kurashga hamda aholini hukumat tomonidan ko‘rilgan choralar haqida xabardor qilishga ham sarflangan.
 Berdimuhamedov Turkmanistonda koronavirus borligini haligacha inkor etmoqda, ammo epidemiologik xavfsizlikka javobgar vazirlarni ishdan bo‘shatdi